**S p r á v a**

**o výsledkoch a podmienkach výchovno-vzdelávacej činnosti**

**Materskej školy pri zdravotníckom zariadení**

 **Limbová 1, 833 40 Bratislava**

 **za školský rok 2020/2021**

**S p r á v a**

o výsledkoch a podmienkach výchovno-vzdelávacej činnosti

Materskej školy pri zdravotníckom zariadení, Limbová 1, 833 40 Bratislava

 za školský rok 2020/2021

Predkladá:

Mgr. Vratislava Kurthová

riaditeľka materskej školy

Prerokované v pedagogickej rade materskej školy 22.09. 2021

 Vyjadrenie rady školy:

 Rada školy odporúča zriaďovateľovi

 Okresnému úradu Bratislava, odbor školstva

 Tomášikova 46, 832 05 Bratislava

 **s c h v á l i ť**

Správu o výsledkoch a podmienkach

výchovno-vzdelávacej činnosti

Materskej školy pri zdravotníckom zariadení

za školský rok 2020/2021

 Mgr. Milena Martáková

 predseda Rady školy Materskej školy pri

 zdravotníckom zariadení, Limbová 1, Bratislava

Stanovisko zriaďovateľa:

 Okresný úrad Bratislava, odbor školstva

 Tomášikova 46, 832 05 Bratislava

**s c h v a ľ u j e**

Správu o výsledkoch a podmienkach

výchovno-vzdelávacej činnosti

Materskej školy pri zdravotníckom zariadení

za školský rok 2020/2021

......................................................................

 za zriaďovateľa

Vypracovali:

Mgr. Vratislava Kurthová

Mgr. Zuzana Sopúchová

Beatrix Jarošková

Východiská a podklady pre vypracovanie správy:

* Vyhláška MŠVVaŠ SR č. 435/2020 Z. z. z 18. decembra 2020 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení,
* ŠkVP – „Hravo-zdravo“,
* Koncepčný zámer rozvoja školy na roky 2019-2024
* plán práce materskej školy na školský rok 2020/2021,
* analýza výchovno-vzdelávacej činnosti v triedach materskej školy vypracovaná pedagogickými zamestnancami,
* hodnotenie pedagogických zamestnancov,
* hodnotenie činnosti Rady školy materskej školy pri zdravotníckom zariadení,
* plán a hodnotenie práce metodického združenia,
* plán a hodnotenie záujmovej činnosti v materskej škole,
* štatistické údaje poskytované materskou školou v školskom roku 2020/2021,

**S p r á v a**

o výsledkoch a podmienkach výchovno-vzdelávacej činnosti

 Materskej školy pri zdravotníckom zariadení, Limbová 1, 833 40 Bratislava

za školský rok 2020/2021

1. **Základné identifikačné údaje o škole:**

|  |
| --- |
| Názov školy: Materská škola pri zdravotníckom zariadení |
| Adresa školy: Limbová 1, 833 40 Bratislava |
| telefónne číslo: 02/59371312, 0910 70 75 74  |
| Internetová adresa: www.msdfnsp.sk e-mailová adresa: msprizz.limbova@gmail.com |
| Zriaďovateľ: Okresný úrad Bratislava, odbor školstva, Tomášikova 46, 832 05 Bratislava |
| telefónne číslo: 09610/46400, 09610/46433 |
| e-mailová adresa: miriam.valasikova@minv.sk |

**Vedúci zamestnanci školy:**

|  |  |
| --- | --- |
| Meno a priezvisko | Funkcie |
| Mgr. Vratislava Kurthová | riaditeľka materskej školy  |
| Mgr. Zuzana Sopúchová | zástupkyňa riaditeľky materskej školy  |

1. **Informácie o rade školy a iných poradných orgánoch riaditeľky materskej školy:**

**2.1) Rada školy:**

**Rada školy (RŠ) bola opätovne ustanovená** **po voľbách 01.07. 2020**  na obdobie 4 rokov.

Členmi rady školy sú zástupcovia pedagogických a nepedagogických zamestnancov materskej školy a zástupcovia delegovaní za zriaďovateľa - Okresného úradu Bratislava, odboru školstva.

Zloženie členov RŠ:

|  |  |  |  |
| --- | --- | --- | --- |
| P.č. | **Meno a priezvisko** | **Funkcia** | **Zvolený /delegovaný/** |
| 1. | Mgr.Milena Martáková | predsedníčka | za pedagogických zamestnancov materskej školy |
| 2. | Mgr. Silvia Piterková | podpredsedníčka | za pedagogických zamestnancov materskej školy |
| 3. | Mária Plechová | člen | za nepedagogických zamestnancov materskej školy |
| 4. | Ing.Jolana Krajmerová | člen | za zriaďovateľa  |
| 5. | Mgr. Ildikó Hejčíková, PhD. | člen | za zriaďovateľa  |
| 6. | Mgr. Mária Benová | člen | za zriaďovateľa  |
| 7. | PhDr.Tatjana Belcáková | člen | za zriaďovateľa - z vedenia NÚDCH Bratislava |

**Informácie o činnosti rady školy za školský rok 2020/2021:**

Zloženie, práva a povinnosti RŠ vymedzuje zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.

Členmi rady školy sú zástupcovia pedagogických a nepedagogických zamestnancov materskej školy a delegovaní zástupcovia za zriaďovateľa materskej školy.

**Prehľad činností vykonávaných v školskom roku 2020/2021:**

Zasadnutie rady školy naplánované dňa 23.9.2020 bolo z dôvodu zhoršenia epidemiologickej situácie – COVID 19 zrušené.

Z tohto dôvodu boli všetkým členom Rady školy Materskej školy pri zdravotníckom zariadení, Limbová 1, Bratislava dňa 23.09. 2020 predložené interné dokumenty na prerokovanie prostredníctvom elektronickej mailovej pošty:

1. Správa o výsledkoch a podmienkach výchovno-vzdelávacej činnosti materskej školy za školský rok 2019/2020.

2. Interné dokumenty - plán práce, školský poriadok, školský vzdelávací program, Pokyny k prevádzke a vnútornému režimu materskej školy pri zdravotníckom zariadení v školskom roku 2020/2021 po dobu trvania pandémie ochorenia COVID-19.

S materiálmi sa oboznámilo 6 členov rady školy, ktorí vyjadrili vo svojich mailových odpovediach súhlasné stanovisko. Dokumenty tak mohli byť predložené zriaďovateľovi na schválenie.

Zasadnutie rady školy plánované v januári sa neuskutočnilo z dôvodu pretrvávajúcej pandémie COVID 19, prebehlo elektronickou e-mailovou formou.

Predložený návrh Dodatku č. 1 k Štatútu Rady školy Materskej školy pri zdravotníckom zariadení bol odoslaný elektronicky všetkým členom rady školy na hlasovanie formou “ per rollam“ dňa 18.01. 2021. Hlasovanie bolo ukončené dňa 21.01. 2021.

 V Dodatku k Štatútu rady školy Materskej školy pri zdravotníckom zariadení boli zapracované zmeny, ktoré vyplynuli z ustanovujúceho zasadnutia a zmeny v „Pravidlách rokovania a hlasovania rady školy v období mimoriadnej situácie (1) - v naliehavých prípadoch, v časovej tiesni, v období medzi zasadnutiami, počas pandémie COVID 19, kedy je potrebné rozhodnúť bez zbytočného odkladu a nie je reálne, aby sa rada školy zišla, môžu členovia rady školy prijímať rozhodnutia (stanoviská) formou „per rollam“ (s výnimkou výberového konania na vymenovanie riaditeľa školy). Hlasovanie „per rollam“ znamená hlasovanie resp. vyjadrenie názoru elektronickou formou, teda nie počas riadneho zasadnutia. Ide o korešpondenčný spôsob hlasovania prostredníctvom e-mailu.

V hlasovaní bol prijatý návrh uznesenia: Rada školy Materskej školy pri zdravotníckom zariadení schvaľuje návrh Dodatku č.1 k Štatútu rady školy Materskej školy pri zdravotníckom zariadení, Limbová 1, Bratislava.

Dodatok č.1 k Štatútu rady školy Materskej školy pri zdravotníckom zariadení, Limbová 1, Bratislava nadobudol platnosť dňa 22.01.2021.

Zápisnica z elektronického hlasovania „per rollam“ k predloženému návrhu Dodatku č.1 k Štatútu Rady školy pri Materskej škole pri zdravotníckom zariadení, Limbová 1, Bratislava bola vypracovaná podpredsedom rady školy p. Mgr. Silviou Piterkovou.

Zasadnutie rady školy v júni 16.06. 2021

Predsedníčka RŠ Mgr. Milena Martáková informovala členov rady školy o schválenom Dodatku k Štatútu rady školy Materskej školy pri zdravotníckom zariadení, o zmenách, ktoré boli v ňom zapracované a ktoré vyplynuli z ustanovujúceho zasadnutia ako i zmeny v dôsledku pretrvávajúcej pandémie COVID-19.

Pani riaditeľka Mgr. Vratislava Kurthová informovala prítomných členov rady školy o hospodárení s finančnými prostriedkami a rozpočtom za uplynulý rok, o pedagogicko-organizačnom zabezpečení výchovno-vzdelávacieho procesu v materskej škole počas pandémie COVID-19 v období od 01.01.2021 do apríla 2021.

Členovia rady školy boli oboznámení s kultúrnymi a záujmovými činnosťami, ktoré sa uskutočnili v materskej škole v školskom roku 2020/2021 ako i s návštevou pána ministra Mgr. B. Grohlinga formou prezentácie.

Členovia rady školy sa stretli 1x prezenčne a 2x dištančnou (elektronickou e-mailovou korešpondenciou).

Aktuálne otázky sa riešili priebežne a vzájomná spolupráca s vedením nemocníc,(NÚDCH, Univerzitnej nemocnice, nemocnice Akademika L. Dérera na Limbovej ulici, Univerzitnej nemocnice sv. Cyrila a Metoda na Antolskej ulici v Bratislave v ktorých má materská škola svoje pracoviská, so zdravotným personálom ako i so zriaďovateľom Okresným úradom Bratislava – odbor školstva je v súčasnej dobe na vysokej úrovni.

Rada školy nevlastní žiaden majetok a svoju činnosť zabezpečuje v zmysle platnej legislatívy.

Rada školy mala významné postavenie pri tvorbe a uplatňovaní koncepcie výchovy a vzdelávania v materskej škole, v otázkach jej rozvoja a formulovania jej strategických cieľov. Je účinnou spätnou väzbou týkajúcej sa efektívnosti pedagogického riadenia a kvality edukačného procesu v materskej školy.

**2.2) Poradné a metodické orgány riaditeľky materskej školy:**

* pedagogická rada (PR)
* metodické združenie (MZ)

**PR** je poradným orgánom riaditeľky, ktorý prerokúva pedagogicko-organizačné otázky výchovno-vzdelávacej činnosti. Členmi pedagogickej rady sú všetci pedagogickí zamestnanci materskej školy pri zdravotníckom zariadení, ktorí majú svoje práva a povinnosti.

**PR** je neoddeliteľnou súčasťou pedagogického riadenia v materskej škole. Je to kolektívny orgán, v ktorom sa spája osobná zodpovednosť každého jej člena so skupinovou zodpovednosťou pedagogickej rady ako celku.

Za činnosť **PR** zodpovedá riaditeľka materskej školy, ktorá pripravuje a zvoláva jej zasadnutie a riadi jej rokovanie. Vo výnimočných prípadoch môže PR zvolať a riadiť riaditeľkou poverená iná pedagogická zamestnankyňa - zástupkyňa riaditeľky materskej školy.

**Obsahom** zasadnutia PR v školskom roku 2020/2021 bolo predovšetkým riešenie aktuálnych odborných otázok súvisiacich s výchovno-vzdelávacou činnosťou v materskej škole pri zdravotníckom zariadení (zásadné otázky výchovy a vzdelávania – zameranie, poslanie, ciele, koncepčné zámery školy, aplikácia inovovaného školského vzdelávacieho programu v každodennej praxi a pod.). Otázky administratívne a hospodárske sa prerokúvali len vtedy, ak ich riešenie vyžadovalo súrne upovedomenie pedagogických zamestnancov.

**Harmonogram zasadnutí** zostavila riaditeľka podľa potrieb materskej školy, na základe dôkladnej analýzy stavu výchovy a vzdelávania v materskej škole, návrhov a pripomienok členov poradných a metodických orgánov a v  súlade dlhodobých perspektív pedagogickej koncepcie materskej školy.

**Harmonogram zasadnutí v školskom roku 2020/2021:**

august úvodná (plánovacia) pedagogická rada

september pedagogická rada

január pedagogická rada

marec slávnostná pedagogická rada (Deň učiteľov)

jún záverečná (hodnotiaca) pedagogická rada

Rokovania PR prebiehali v súlade s „Rokovacím poriadkom PR“, riadili sa plánom činnosti, ktorý tvorí prílohu plánu práce školy. Obsah plánu činnosti PR bolo možné aktualizovať aj počas školského roka (zmena obsahu sa prerokúvala v úvode zasadnutia PR). Plán vychádzal z Pedagogicko-organizačných pokynov na školský rok 2020/2021, koncepčného zámeru rozvoja materskej školy, cieľov a úloh z plánu práce materskej školy, analýzy plánu práce za uplynulý školský rok, špecifických podmienok materskej školy pri zdravotníckom zariadení, výchovno-vzdelávacích potrieb zdravotne znevýhodnených detí, z potrieb pedagogických zamestnancov. O každom rokovaní je vedený písomný záznam.

**Metodické združenie (MZ)** - postavenie, poslanie, ciele, princípy, funkcie, obsah, metódy jeho činnosti, práva a povinnosti jeho členov podrobne vymedzuje štatút MZ.

Metodické združenie je poradným orgánom riaditeľky, ktorý prerokúva pedagogicko-didaktické otázky výchovno-vzdelávacej činnosti pri tvorbe alebo inovácii školského vzdelávacieho programu a rozvíjaní profesijných kompetencií pedagogických zamestnancov materskej školy. Členmi metodického združenia sú všetci pedagogickí zamestnanci materskej školy. Metodické združenie vedie učiteľka, ktorá vykonáva pracovnú činnosť najmenej päť rokov.

Obsahom zasadnutí metodického združenia v školskom roku 2020/2021 bolo aktualizačné vzdelávanie PZ - členov metodického združenia v zmysle § 57 zákona č. 138/2019 Z. z. o pedagogických zamestnancoch a odborných zamestnancoch.

Forma aktualizačných vzdelávaní bola prispôsobená opatreniam na zamedzenie šírenia koronavírusu COVID 19 v súlade s metodickým usmernením zamestnávateľa.

Aktualizačné vzdelávania sa realizovali dištančnou formou (Covid 19). Prezentácie boli v programe PowerPoint, textové dokumenty v programe Word. V čase vzdelávaní bola možná elektronická komunikácia účastníkov vzdelávania s lektormi vzdelávania. Výsledkom bol výstupový test súvisiaci s témou aktualizačného vzdelávania dištančnou formou. Na konci každého vzdelávania dostal účastník vzdelávania spätnoväzbový anonymný dotazník. Dotazníkom účastníci vzdelávania hodnotili silné a slabé stránky vzdelávania. Mali možnosť navrhnúť témy pre realizáciu aktualizačného vzdelávania na budúci školský rok.

**Témy aktualizačných vzdelávaní organizovaných materskou školou pri zdravotníckom zariadení**

1. **Aktuálne zmeny v právnych predpisoch – materské školy**Termín 30.10.2020 (časová dotácia 3hod.)
Garant: Mgr. Zuzana Sopúcho**v**á
Lektori: Mgr. Zuzana Sopúchová, Mgr. Vratislava Kurthová
Cieľ: Získať nové vedomosti a informácie o zmenách v právnych predpisoch týkajúcich sa materských škôl a materskej školy pri zdravotníckom zariadení
2. **Nenásilná komunikácia v podmienkach materskej školy pri zdravotníckom zariadení (1. časť)**Termín 10.12.2020 (časová dotácia 1,5hod.)
Garant: Mgr. Lenka Tilešová
Lektori: Mgr. Lenka Tilešová, Daniela Řeháčková
Cieľ: Získať nové vedomosti, informácie a zručnosti v oblasti efektívnej komunikácie.
3. **Nenásilná komunikácia v podmienkach materskej školy pri zdravotníckom zariadení (2. časť)**Termín 10.3.2021 (časová dotácia 1,5hod.)
Garant: Mgr. Lenka Tilešová
Lektori: Mgr. Lenka Tilešová, Daniela Řeháčková
Cieľ: Získať nové vedomosti, informácie a zručnosti v oblasti efektívnej komunikácie.
4. **Výtvarné umenie ako stimul detskej výtvarnej tvorby**Termín 28.4.2021 (časová dotácia 1,5hod.)
Garant: Mgr. Anna Sadloňová
Lektori: Mgr. Anna Sadloňová
Cieľ: Využiť interpretáciu výtvarného umenia /diela pre detskú výtvarnú tvorbu.

Z dôvodu pretrvávajúcich preventívnych pandemických opatrení sa v mesiaci jún naplánovaná exkurzia neuskutočnila.

Zameranie pedagogických rád a metodického združenia bolo orientované na zvyšovanie odborného, ekonomického a právneho vedomia zamestnancov a na nové trendy v predškolskej výchove a vzdelávaní. Stretnutia sa uskutočňovali v čase mimo priamej výchovno-vzdelávacej činnosti s deťmi.

1. **Údaje o počte detí materskej školy pri zdravotníckom zariadení**

|  |  |  |
| --- | --- | --- |
| **Ročné** | **Stav k 15. 9. 2020** | **Stav k 15. 9. 2021** |
| **Počet****tried** | **Z toho****špec. tried.** | **Počet detí** | **Z toho****v špec. tried.** | **Z toho integ.** | **Počet****tried** | **Z toho****špec.****tried.** | **Počet****detí** | **Z toho****v špec.****tried.** | **Z toho****integ.** |
|  | **18** | **18** |  |  |  | **18** | **18** |  |  |  |
| **2-3****ročné** |  |  | 69 | 69 |  |  |  | 64 | 64 |  |
| **4-5****ročné** |  |  | 64 | 64 |  |  |  | 47 | 47 |  |
| **6-ročné** |  |  | 30 | 30 |  |  |  | 53 | 53 |  |
| **spolu** |  |  | **163** | **163** |  |  |  | **164** | **164** |  |

Do edukačného procesu v materskej škole pri zdravotníckom zariadení sa priebežne počas celého školského roka zaraďujú deti predškolského veku so zdravotným znevýhodnením (choré alebo zdravotne oslabené) prijaté na liečbu na základe písomného odporúčania ošetrujúceho lekára. **V školskom roku 2020/2021** bolo do tried materskej školy spolu zaradených **3. 846 detí.** Z toho bolo **467 detí so zdravotným postihnutím a 50 detí zo sociálne znevýhodneného prostredia** (počet detí ovplyvnený pretrvávajúcou mimoriadnou situáciou - COVID-19).

1. **Údaje o fyzickom počte zamestnancov materskej školy a plnení kvalifikačného predpokladu pedagogických zamestnancov**

|  |  |  |  |  |  |
| --- | --- | --- | --- | --- | --- |
| ZŠ a ŠZŠ, ŠSŠ, OU | Počet | ŠKD+internát | Počet | Materská škola  | Počet |
| Zamestnanci školy SPOLU: |  |  |  | zamestnanci MŠSPOLU: | 30 |
| PZ: učitelia, MOV |  | PZ: výchova |  | PZ: učiteľky | 27 |
| - kvalifikovaní |  | - kvalifikovaní |  | - kvalifikovaní | 24 |
| - nekvalifikovaní |  | nekvalifikovaní |  | - nekvalifikovaní | 3 |
| - dopĺňajú vzdel. |  | - doplňajú vzd. |  | -doplňajú vzd. |  |
| NZ: |  | Z toho NZ |  | Z toho NZ | 3 |
| Z počtu NZ |  | Z počtu NZ |  | Z počtu NZ |  |
| -školský psychológ |  | **-** upratovačky |  | **-** upratovačky | 0 |
| -špeciálny pedagóg |  |  |  | - PaM 50% úväzok | 1 |
| - asistent učiteľa |  |  |  | -administratíva 50% úväzok  |
| **-** upratovačky |  | Školská kuchyňa a jed. |  | -ekonóm 50% úväzok  | 1 |
| **-** ostatní  |  | zamestnanci -spolu |  | -dohoda o pracovnej činnosti - BOZP, PO | 1 |

**Vysvetlivky:** PZ – pedagogickí zamestnanci, NZ – nepedagogickí zamestnanci

1. **Informácie o aktivitách a prezentácii materskej školy na verejnosti**

Pedagogickú činnosť a opodstatnenosť existencie materskej školy pri zdravotníckom zariadení sme prezentovali prostredníctvom:

* „otvorených dverí“ pre rodičov „spoluhospitalizových" s deťmi,
* skvalitňovaním spolupráce so zdravotníkmi, rodičmi, zriaďovateľom, so základnou školou pri zdravotníckom zariadení,
* webovej stránky materskej školy pri zdravotníckom zariadení,
* tvorby informačného letáčiku pre rodičov hospitalizovaných detí predškolského veku,
* vyučovania študentov na Pedagogickej fakulte UK Bratislava – pedagogický zamestnanec materskej školy – zástupkyňa riaditeľky,
* účasti pedagogických zamestnankýň materskej školy na odborných webinároch (profesijný rozvoj PZ),
* Deň MŠ na Slovensku – zborník „Edukačná realita v materských školách“ - odborný príspevok – Mgr. Drienová „Hry a hrové aktivity s využitím rozprávky na motiváciu a aktivizáciu dieťaťa v edukačnom procese v podmienkach materskej školy pri zdravotníckom zariadení“
* prezentácií výsledkov výtvarných činností detí – účasť na výtvarných súťažiach pre deti predškolského veku v spolupráci s SPV región Bratislava,
* výstavky detských prác v priestoroch zdravotníckych zariadení, v ktorých má materská škola svoje pracoviská (triedy),
* konzultácií s rodičmi (zákonnými zástupcami) hospitalizovaných detí, poradenská činnosť,
* aktívnej účasti na odborných medzinárodných konferenciách organizovaných Spoločnosťou pre predškolskú výchovu na Slovensku, OMEP a pod.
1. **Informácie o projektoch, do ktorých bola v školskom roku 2020/2021 materská škola zapojená**

Na základe výzvy Ministerstva školstva, vedy, výskumu a športu Slovenskej republiky sa materská škola zapojila do rozvojového projektu „Múdre hranie“ so zameraním na podporu vybavenia a skvalitnenia výchovno-vzdelávacej činnosti. Zo získaných finančných prostriedkov v hodnote 1000,00 € boli zakúpené detské knihy, encyklopédie, výučbové CD programy, učebné a didaktické pomôcky obsahovo zamerané na profiláciu materskej školy.

Riaditeľka materskej školy vypracovala projekt so zameraním na skvalitnenie výchovy a vzdelávania v materskej škole pri zdravotníckom zariadení prostredníctvom informačno-komunikačných technológií s  cieľom rozvíjať najmä komunikačnú, prírodovednú, matematickú a digitálnu gramotnosť zdravotne znevýhodnených detí predškolského veku. V spolupráci s občianskym združením ICWB Medzinárodný klub žien v Bratislave materská škola získala finančné prostriedky v hodnote 1906,00 €, ktoré boli použité na nákup troch notebookov značky Lenovo a jedného externého DVD prehrávača.

1. **Informácie o výsledkoch inšpekčnej činnosti vykonanej Štátnou školskou inšpekciou v škole**

V školskom roku 2020/2021 Štátna školská inšpekcia nevykonala v materskej škole inšpekčnú činnosť.

1. **Informácie o priestorových a materiálnych podmienkach školy**

**Priestorové podmienky**

Materská škola pri zdravotníckom zariadení nemá vlastnú budovu, jej pracoviská vrátane riaditeľstva sú v prenajatých priestoroch nemocníc.

Sídlo (riaditeľstvo) materskej školy je v budove Národného ústavu detských chorôb na Limbovej ulici č. 1 v Bratislave.

Materská škola má svoje pracoviská - triedy v:

* **NÚDCH Bratislava**, **Limbová 1, Bratislava**. Na účely predškolskej edukačnej činnosti sú takmer na každom oddelení nemocnice zriadené účelové miestnosti – triedy materskej školy (herne);
* **Univerzitnej nemocnici Bratislava, nemocnica akademika L. Dérera - Klinika infektológie a geografickej medicíny**, Limbová 5, Bratislava;
* **Univerzitnej nemocnici Bratislava, nemocnica sv. Cyrila a Metóda, Antolská 11, Bratislava;**

Výchovno-vzdelávacia činnosť s hospitalizovanými deťmi predškolského veku sa vykonáva v účelových miestnostiach (herniach) na Klinike detskej neurológie, Detskej dermatovenerologickej klinike, Ortopedickej klinike, Detskej ORL klinike, Klinike detskej oftalmológie, Klinike detskej psychiatrie, Klinike pediatrickej urológie, Klinike detskej chirurgie, Detskej klinike, Klinike detskej hematológie a onkológie, Klinike infektológie a geografickej medicíny – individuálna činnosť na nemocničných izbách, Klinike pre deti a dorast A. Getlíka – Antolská.

Priestorové usporiadanie a funkčné členenie herní umožňuje deťom:

* komunikáciu pri spoločných činnostiach,
* bezbariérový pohyb,
* bezbariérový prístup k hračkám a pomôckam,
* hrové prostredie podľa vlastného zámeru,
* vykonávať činnosti podľa vlastného tempa (na základe schopností, možností),
* hrať sa a tvoriť podľa vlastných predstáv na základe samostatného rozhodovania sa pri výbere činností,
* dodržiavať vopred stanovené pravidlá pri ukladaní hračiek a pri manipulácii s predmetmi, učebnými pomôckami.

Vo vnútornom prostredí triedy (herne) je vytvorený priestor pre:

* hry a vzdelávacie aktivity (hrové kútiky, centrá aktivít),
* priestor pre oddych a relaxáciu.

**Materiálne podmienky**

* získavanie finančných prostriedkov z mimorozpočtových zdrojov na skvalitnenie materiálno-technického vybavenia materskej školy – sponzorstvo, projekty a pod.,
* modernizácia tried na jednotlivých oddeleniach - v spolupráci s kompetentnými zamestnancami jednotlivými nemocníc, v ktorých má materská škola svoje pracoviská (triedy),
* dopĺňanie inventáru materskej školy počítačovou technikou, didaktickými, špeciálnymi a kompenzačnými pomôckami,
* aktualizácia knižnice pre potreby PZ odbornou literatúrou z oblasti pedagogiky, špeciálnej pedagogiky a psychológie.

Materiálne vybavenie tried (herní) zodpovedá vekovej štruktúre, zdravotnému stavu detí predškolského veku a prísnym hygienickým požiadavkám.

1. **Spolupráca materskej školy so zákonnými zástupcami detí a ďalšími fyzickými osobami a právnickými osobami, ktoré sa na výchove a vzdelávaní v materskej škole podieľajú**

Kvalitatívna úroveň spolupráce je v prvom rade podmienená úrovňou profesionálnej etiky a stupňom osobnostnej zrelosti pedagogických zamestnankýň materskej školy, vrátane riaditeľky.

Obsahová náplň celej spolupráce (komunikácie) sa konkretizuje vzhľadom na individuálne potreby zdravotne znevýhodneného dieťaťa v súlade s filozofiou a koncepčným zameraním materskej školy.

Do oblasti pôsobenia učiteliek v materskej škole pri zdravotníckom zariadení patria aj odborné konzultácie so zákonným zástupcom chorého alebo zdravotne oslabeného dieťaťa (pedagogické a špeciálno-pedagogické poradenstvo).

Poradenská činnosť obsahuje pedagogickú a zdravotnú osvetu a individuálne výchovné poradenstvo. Individuálne výchovné poradenstvo spočíva v nasmerovaní zákonných zástupcov na účinné výchovné postupy z hľadiska humanisticky orientovanej výchovy. Pomáha zákonnému zástupcovi objaviť v dieťati silné stránky osobnosti a nadobudnúť tak adekvátny prístup a úctu k svojmu dieťaťu.

Učiteľka nepodáva zákonným zástupcom informácie o zdravotnom stave ich dieťaťa.

Etickým princípom výchovného poradenstva ako aj celej dobre fungujúcej spolupráce materskej školy s rodinou je, že učiteľka zachováva mlčanlivosť o konkrétnej rodine.

Obsahová náplň celej spolupráce sa konkretizovala vzhľadom na individuálne potreby chorého alebo zdravotne oslabeného dieťaťa v súlade s filozofiou a koncepčným zameraním materskej školy.

V záujme účinného a jednotného pôsobenia na dieťa je dôležitá spolupráca materskej školy nie len so zákonnými zástupcami dieťaťa, ale i so zdravotníckym personálom, prípadne s inými odborníkmi zainteresovanými do komplexnej starostlivosti o zdravotne znevýhodnené dieťa (psychológom, logopédom, sociálnym pracovníkom a pod.).

Vedenie materskej školy sa podieľalo na koordinovanom postupe jednotlivých odborníkov zainteresovaných do procesu edukácie detí v materskej škole, prehlbovalo spoluprácu so zriaďovateľom, s vedením nemocníc, v ktorých má materská škola svoje pracoviská (triedy), radou školy, so základnou školou pri zdravotníckom zariadení - organizovanie spoločných kultúrnych podujatí pre hospitalizované deti (Mikuláš, MDD).

Spolupráca s vedením nemocníc a so zriaďovateľom Okresným úradom Bratislava – odbor školstva bola na vysokej úrovni, ústretová (efektívna), viedla k vytváraniu optimálnych finančných podmienok pre kvalitný edukačný proces v materskej škole.

1. **Informácie o oblastiach, v ktorých materská škola dosahuje dobré výsledky a o oblastiach, v ktorých má materská škola rezervy.**

***Oblasti, v ktorých materská škola dosahuje dobré výsledky:***

* **školský vzdelávací program (ŠkVP)**
* ŠkVP „Hravo-zdravo“ a učebné osnovy predstavujú základný, otvorený kurikulárny dokument materskej školy pri ZZ s možnosťou úprav za účelom skvalitňovania výchovy a vzdelávania detí chorých a zdravotne oslabených na základe pedagogických skúseností z praxe
* ucelená štruktúra ŠKVP s dôrazom na prepojenosť s víziou, koncepčnými zámermi a profiláciou materskej školy - ***ochrana a podpora zdravia ako prioritnej hodnoty človeka, výchova k prevencii, zdravej výžive, zdravému životnému štýlu a k praktickým činnostiam chrániacim zdravie***
* vytvorenie vlastných výkonových štandardov so zameraním na oblasť finančnej gramotnosti, oblasť ľudských práv a práv dieťaťa - rozšírenie obsahu a  rozsahu výchovy a vzdelávania nad rámec ŠVP pre predprimárne vzdelávanie v materských školách a VP pre deti choré a zdravotne oslabené
* elektronická forma UO/plánovania výchovno-vzdelávacej činnosti
* profesionalita a odbornosť spracovania učebných osnov (UO) - participácia pedagogických zamestnancov na tvorbe/inovácii ŠkVP
* **výchovno-vzdelávacia činnosť (VVČ)**

kvalitu a výsledky VVČ vo veľkej miere ovplyvňuje:

* priaznivá socioemocionálna klíma v triedach materskej školy (atmosféra dôvery, bezpečnosti a istoty...)
* vysoko individuálny profesionálny špeciálno-pedagogický prístup k chorým a zdravotne oslabených deťom
* zvyšovanie miery odolnosti detí voči náročným záťažovým situáciám v oblasti sociálnej komunikácie a negatívne pôsobiaceho nemocničného prostredia
* efektívna komunikácia a spolupráca pedagogických zamestnancov so zdravotníckym personálom, odbornými zamestnancami nemocníc a zákonnými zástupcami hospitalizovaných detí
* organizácia činností „Denný poriadok“ v triedach materskej školy (príloha č. 1)
* dostatočné materiálno-technické vybavenie a možnosti využitia IKT v skupinovej a individuálnej práci s dieťaťom (notebooky, interaktívna tabuľa, digitálne hračky, interaktívne knihy, výučbové CD programy)
* modernizácia priestorov tried materskej školy v NÚDCH, UNB na Antolskej ulici
* integrácia vzdelávacích oblastí (príloha č. 2) - komplexné rozvíjanie osobnosti detí chorých a zdravotne oslabených detí
* uplatňovanie/realizácia didaktických inovačných postupov, metód, foriem a stratégií výchovno-vzdelávacej činnosti v praxi
* modifikácia obsahu, rozsahu a cieľov výchovy a vzdelávania (v zmysle ich redukovania/rozširovania) vo väzbe na učebné osnovy ŠkVP - diferencovanie výchovno-vzdelávacích cieľov s rešpektovaním vekových a individuálnych možností, schopností, potrieb dieťaťa vo väzbe na zdravotný stav
* efektívne využívanie hry ako metódy poznávania a učenia - experimentovaním, bádaním, s ohľadom na ich individuálne možnosti, schopnosti, záujmy a aktuálny zdravotný stav - aktivizácia zážitkového učenia a zmyslového vnímania detí (spontánne hrové činností detí, pedagógom plánované priamo riadené aktivity, pedagógom plánované, nepriamo riadené aktivity)
* flexibilita pedagogických zamestnancov, využívanie situačného rozhodovania, improvizačnej schopnosti a spôsobilosti pedagogických zamestnancov deti zaujať, reagovať na ich premenlivé potreby, nálady, liečebný režim a na neustálu zmenu v detského kolektívu
* implementácia podporných terapií (realizácia vybraných prvkov muzikoterapie, arteterapie, psychomotorickej terapie)
* **profesijný rozvoj pedagogických zamestnancov**
* vysoká odbornosť pedagogických zamestnancov
* metodické poradenstvo formou učiteľ- učiteľ v rámci MZ
* podpora profesijného rozvoja pedagogických zamestnancov realizáciou aktualizačného vzdelávania
* riadenie procesu adaptácie nových pedagogických zamestnancov - adaptačné vzdelávanie organizované materskou školou
* aktívna vzájomná spolupráca pedagogických zamestnancov materskej školy a odborných zamestnancov nemocníc
* **imidž a kvalita školy**
* vysoká úroveň predprimárneho vzdelávania detí chorých a zdravotne oslabených v špecifických podmienkach troch bratislavských nemocníc
* pozitívne reakcie a hodnotenie zo strany vedenia nemocníc, zdravotníckeho personálu a odborných zamestnancov nemocníc, zákonných zástupcov detí, inšpekcie a zriaďovateľa
* poskytovanie pedagogického a špeciálno-pedagogického poradenstva zákonným zástupcom detí
* úspešná realizácia podporných projektov so zameraním na skvalitnenie výchovy, vzdelávania a materiálno-technického vybavenia materskej školy
* komplexnosť, aktuálnosť a prehľadnosť webstránky/informačného letáku o pôsobnosti materskej školy pri zdravotníckom zariadení
* realizácia kultúrno-spoločenských akcií, workshopov pre hospitalizované deti
* spracovanie prezentačného E-booku vzorových vzdelávacích aktivít
* autorstvo/spoluautorstvo metodických materiálov/publikácií v oblasti predprimárneho vzdelávania detí chorých a zdravotne oslabených
* **kvalita riadenia**
* vytváranie pozitívnej pracovnej klímy
* otvorená komunikácia
* delegovanie úloh pre zamestnancov
* využívanie novo nastaveného systému hodnotenia a odmeňovania zamestnancov (motivácia pre zamestnancov, vypracované kritériá hodnotenia v súlade s kompetenčným profilom PZ a vykonanou pracovnou činnosťou)
* intenzívna podpora interpersonálnych vzťahov (rešpektovanie zamestnancov, poskytovanie individuálnej podpory a pomoci jednotlivcom/iniciovanie a podpora tímovej práce)
* zlepšovanie pracovných podmienok zamestnancov materskej školy (rekonštrukcia priestorov zborovne, šatní pre pedagogických zamestnancov, kancelárie ekonomického úseku a úseku PaM)
* **kvalita ľudských zdrojov**
* priateľská pozitívna klíma
* otvorená komunikácia a vzájomná spolupráca
* neprehliadanie a včasné riešenie konfliktov/záťažových situácií
* tímová spolupráca
* zodpovednosť a spoľahlivosť (lojalita) zamestnancov školy

***Oblasti, v ktorých má materská škola rezervy:***

* chýbajúca spätná väzba pri realizácií výchovy a vzdelávania pri krátkodobej hospitalizácii dieťaťa
* absencia samostatnej triedy na Detskej dermatovenerologickej klinike
* nedostatočná prezentácia materskej školy pri vstupe do budov nemocníc, v ktorých má materská škola svoje pracoviská
* málo priestoru pre spoločnú komunikáciu zamestnancov školy (častokrát iba prostredníctvom e-mailu, chýba osobný kontakt)
* zastaralé technické vybavenie (PC, notebooky)
* absencia internetového pripojenia na jednotlivých pracoviskách
* absencia IT technika

**Poznámka:**

V školskom roku 2020/2021 bola v súvislosti s nepriaznivou pandemickou situáciou COVID-19 prerušená výchovno-vzdelávacia činnosti v materskej škole v období od 11. 01. 2021 do 22. 01. 2021.

Z tohto dôvodu v tomto období zamestnávateľ pristúpil na úpravu podmienok práce mimo pracoviska pedagogických zamestnancov. Vedenie materskej školy v spolupráci s vedúcou metodického združenia vypracovalo pre všetkých pedagogických zamestnancov plán individuálnych pracovných činností, ktoré vykonávali PZ mimo pracoviska (prezentácie, učebné pomôcky, pracovné listy, karty Logico, zásobníky a ostatné individuálne pracovné činnosti pedagogických zamestnancov).

**Závery zo Správy o výsledkoch a podmienkach výchovno-vzdelávacej činnosti materskej školy za školský rok 2020/2021**

1. podporovať existenciu a význam fungovania materských škôl pri zdravotníckych zariadeniach
2. realizovať, aktualizovať, overovať ciele a úlohy ŠkVP v praxi za aktívnej spoluúčasti pedagogických zamestnancov so zameraním na profiláciu materskej školy
3. zvyšovať odbornú špeciálno-pedagogickú a metodickú úroveň pedagogických zamestnancov
4. pokračovať v zavádzaní didaktických inovácií (metódy, formy, stratégie) do výchovno-vzdelávacej činnosti, využívať interaktívny model edukácie, zážitkové učenie, stimulovať zmyslové vnímanie detí (inovatívne učebné pomôcky, špeciálne pomôcky, digitálne technológie, interaktívne hračky), klásť dôraz na rozvoj aktivity a tvorivosti detí s ohľadom na ich zdravotný stav
5. naďalej podporovať rozvíjanie predčitateľskej, prírodovednej, matematickej a finančnej gramotnosti detí v špecifických podmienkach nemocníc
6. pokračovať v ochrane a uplatňovaní práv chorého a zdravotne oslabeného dieťaťa
7. skvalitňovať spoluprácu so zdravotníckym personálom (akceptovať liečebný režim, vnútornú organizáciu kliník), zákonnými zástupcami hospitalizovaných detí (poskytovať poradenstvo v oblasti výchovy a vzdelávania), ŠPÚ a MŠVVaŠ SR (pri dopĺňaní zákonov a vzdelávacích programov pre školy pri zdravotníckych zariadeniach), v zmysle vytvárania optimálnych podmienok pre komplexný rozvoj osobnosti chorého a zdravotne oslabeného dieťaťa predškolského veku
8. podporiť prezentáciu materskej školy a jej výsledky práce na verejnosti (zapojiť pedagogických zamestnancov do publikačnej činnosti, medializácie, účasti na odborných konferenciách, projektoch, výstavách, súťažiach apod.)
9. inovovať technické vybavenie (PC, notebooky) materskej školy
10. zabezpečiť interného IT technika
11. utužovať vzťahy v pracovnom kolektíve spoločnými akciami
12. vytvárať priateľskú, partnerskú atmosféru s pozitívnou pracovnou klímou
13. skvalitňovať web stránku materskej školy pravidelnou aktualizáciou
14. obnoviť spoluprácu s PdF UK/katedrou špeciálnej pedagogiky v Bratislave ako cvičná materská škola
15. zrealizovať spoluprácu a výmenu skúseností so slovenskými alebo zahraničnými materskými školami pri zdravotníckych zariadeniach.

 Mgr. Vratislava Kurthová

 riaditeľka materskej školy

príloha č. 1

**Materská škola pri zdravotníckom zariadení**

 **Limbová č. 1, 833 40 Bratislava**

Denný poriadok

**Denný poriadok** je v súlade s psychohygienickými zásadami detí v predškolskom veku, je prispôsobený liečebnému režimu na jednotlivých klinikách nemocníc, nenarúša liečebný proces, zabezpečuje individuálny čas a dĺžku spánku dieťaťa vrátane možnosti ranného dospávania. Je schválený riaditeľkou materskej školy a prednostom príslušnej kliniky.

Denný poriadok v triedach materskej školy bol zostavený tak, aby vytváral dostatočný priestor pre hru a hrové činnosti podľa výberu detí, zdravotné cvičenia, dopoludňajšie vzdelávacie aktivity, osobnú hygienu, činnosti zabezpečujúce životosprávu (osobná hygiena, stravovanie, stolovanie a odpočinok).

**Hry a hrové činnosti** podľa výberu detí sme realizovali každodenne v závislosti od potrieb detí (hry spontánne, námetové, konštruktívne, spoločenské a pod.). Prostredníctvom hry sa dieťa odpútavalo od vlastnej choroby, nepríjemných zážitkov, ktoré sú spojené s jeho aktuálnym zdravotným stavom a s jeho pobytom v zdravotníckom zariadení.

V hrách a hrových činnostiach si deti rozvíjali komunikačné, sociálne, personálne a pracovné kompetencie, upevňovali si kladné spoločenské vzťahy, návyky a formy slušného správania sa, základné lokomočné pohyby, pri manipulácii s rôznymi druhmi stavebníc a materiálom si deti zdokonaľovali jemnú motoriku rúk.

**Vzdelávacie aktivity** (plánovaný, riadený pedagogický proces) sme realizovali v rámci hier a hrových činností alebo ako samostatnú organizačnú forma počas dňa v skupine detí (v herni - triede) alebo individuálne (pri lôžku a v triede).

Dopoludňajšie i popoludňajšie vzdelávacie aktivity sme realizovali v súlade s učebnými osnovami. Boli zamerané na oboznamovanie, získavanie, ovládanie a zautomatizovanie vedomostí, zručností a návykov detí. Nové poznatky sme deťom sprístupňovali v rámci možností prostredníctvom zážitkového učenia zaraďovaním rôznych interaktívnych aktivít, ale vzhľadom na špecifiká materskej školy pri zdravotníckom zariadení aj sprostredkovane.

**Pobyt vonku**

Pobyt detí vonku sa uskutočňoval len za priaznivého počasia (v letných mesiacoch) po konzultácii s ošetrujúcim lekárom s deťmi, ktorým to zdravotný stav dovolil (za fyzickej prítomnosti zdravotnej sestry alebo pomocného zdravotného personálu).

**Odpočinok a činnosti zabezpečujúce životosprávu** sa uskutočňovali v stanovenom čase v súlade s denným poriadkom materskej školy a režimom dňa jednotlivých kliník nemocníc.

Všetky organizačné formy boli po pedagogicko-psychologickej stránke rovnocenné a rozvíjali komplexne kognitívnu, sociálno-emocionálnu a senzomotorickú stránku osobnosti dieťaťa.

príloha č. 2

**Materská škola pri zdravotníckom zariadení**

 **Limbová č. 1, 833 40 Bratislava**

Výsledky a podmienky výchovno-vzdelávacej činnosti

z hľadiska vzdelávacích oblastí

**Vzdelávacia oblasť JAZYK A KOMUNIKÁCIA a jej podoblasti ( *hovorená reč, písaná reč)***

V podoblasti **hovorená reč** sme sa zameriavali na rozvíjanie komunikačných konvencií, na správnu artikuláciu a výslovnosť jednotlivých hlások a hláskových skupín a gramatickú správnosť a spisovnosť (využívala som hry, riekanky, básne). U niektorých detí bola nižšia aktivita vo verbálnej komunikácii, väčší počet detí malo nesprávnu výslovnosť niektorých hlások. Z toho dôvodu boli zaraďované do činností jazykové hry, riekanky a básne s problematickými hláskami.

Podoblasť **písaná reč** v sebe zahŕňala chápanie jej obsahu, významu a funkcií, jej formálnych charakteristík. Deti pracovali s knihami, rôznymi textami, poznávali ich autorov a ilustrátorov, viedli sme ich k vnímaniu a chápaniu čítaných textov.

Deti spoznávali rôznorodé literárne žánre. K obohacovaniu aktívnej slovnej zásoby sme využívali slovné hry na tvorbu homoným, prirovnaní, synoným, pomocou ilustrácií deti reprodukovali udalosti prečítaného textu, vyjadrovali zážitky z čítania výtvarne, pohybom aj dramaticky, opticky odlišovali text od ilustrácie, pomocou rytmického sprievodu a s pomocou učiteľky vyčleňovali slabiky v slovách a tiež sa pokúšali určiť začiatočné písmeno a identifikovali niektoré písmená abecedy.

Poskytovali sme deťom podnetné prostredie na oboznamovanie sa s písanou kultúrou prostredníctvom našej malej knižnice s detskou literatúrou (próza, poézia, encyklopédie, atlasy, hovoriace knihy : „Mia v meste, Mia na farme“), ranných písaných odkazov na tabuli (deň, mesiac, rok, téma týždňa, počasie), tvorbou vlastných kníh, vytváraním maľovaných písmenok a slov s využitím pet vrchnákov. Zaraďovali sme aj vybrané aktivity na rozvoj fonematického uvedomovania v zmysle metodiky F.B. Eľkonina.

Výkonové štandardy v danej podoblasti sme rozvíjali s využitím IKT (získavanie nových informácií a porovnávanie ich s vlastnou skúsenosťou a vedomosťami z iných zdrojov) a dostupných učebných pomôcok. Každodenne sme dbali na správnu a spisovnú verbálnu komunikáciu detí.

Na rozvoj grafomotorických predpokladov písania sme využívali kresliaci materiál, pracovné listy a zošity, prostredníctvom ktorých sme viedli deti k správnemu spôsobu písania jednotlivých grafomotorických prvkov s využívaním odporúčaných metodických postupov, s uplatnením správneho spôsobu sedenia, dodržiavania primeranej vzdialenosti očí od podložky, správneho úchopu ceruzky a vyvíjania primeraného tlaku na podložku.

**Vzdelávacia oblasť MATEMATIKA A PRÁCA S INFORMÁCIAMI a jej podoblasti**

**(č*ísla a vzťahy, geometria a meranie, logika, práca s informáciami)***

V podoblasti **čísla a vzťahy** deti zisťovali počet predmetov v skupine a riešili rôzne úlohy súvisiace s počtom od 1 do 5 , príp. do 10. Umožnili sme deťom zisťovať počet pomocou hmatu, sluchu. Mali možnosť manipulovať s predmetmi, pridávať, odoberať, dávať spolu a rozdeľovať. Deti pracovali aj so skupinami predmetov, v ktorých určovali viac, menej, rovnako.

Podoblasť **geometria a meranie** podporovala orientáciu detí v priestore a rovine, deti určovali polohu objektov pomocou slov a slovných spojení napr. vpredu, vzadu, vpravo, vľavo. Využívali sme rôzne druhy stavebníc na stavanie a skladanie, deti kreslili a modelovali podľa predlohy rovné, krivé, otvorené aj uzatvorené čiary. Niektoré deti mali problém pri spájaní bodov do obrazcov, pri riešení bludiská a zaznamenávaní pohybov v štvorcovej sieti pomocou symbolov.

Deti sa oboznamovali s plošnými a priestorovými geometrickými útvarmi, porovnávali ich, merali - určovali ich dĺžku, šírku, výšku pomocou stupňovania prídavných mien (napr. dlhší, kratší, širší). Určovali polohu predmetov, umiestňovali ich v usporiadanom rade (napr. prvý, druhý, posledný, hneď za, prostredníctvom dramatizácie rozprávok „O repe, O rukavičke, Domček, kto v tebe býva apod.).

V podoblasti **logika** sme poskytovali deťom priestor na riešenie pravdivých a nepravdivých tvrdení, vytváranie skupín a ich triedenie. Rozvíjali sme chápanie postupnosti predmetov, deti rozhodovali o tom či dané predmety majú alebo nemajú danú vlastnosť. Zo skupiny objektov vyberali, alebo triedili dané predmety na základe určenej vlastnosti napr. farba, tvar, veľkosť apod.

V podoblasti **práca s informáciami** sme využívali digitálne pomôcky a hračky, (programovateľná digitálna hračka BEE BOT s podložkou, grafické programy RNA a Tux Point, edukačné programy na PC - Detský kútik, Stieffel – Dopravné prostriedky, Cirkus šaša Tomáša, Veselá lienka a pod.).

**Vzdelávacia oblasť ČLOVEK A PRÍRODA a jej podoblasti *( vnímanie prírody, rastliny, živočíchy, človek, neživá príroda, prírodné javy)***

V podoblasti **vnímanie prírody** sme vytvárali edukačné situácie, v ktorých mali deti možnosť prezentovať aktuálne predstavy o prírodných javoch, predmetoch a situáciách. Deti rozlišovali živú a neživú prírodu, pozorovateľné zmeny v prírode a zmeny ročných období. Deti si rozvíjali pozitívne postoje k prírode, utvárali si základy environmentálneho vedomia, význam prírody pre človeka.

Podoblasť **rastliny** umožnila deťom sprostredkovane porovnávať časti rôznych rastlín, hľadanie ich spoločných a rozdielnych znakov, spoznávanie vybraných liečivých a jedovatých rastlín s dôrazom na prevenciu zdravia a možnosti poškodenia zdravia. Deti diskutovali o rôznych druhoch ovocia a zeleniny, o tom že ovocie a zelenina sú rastlinného pôvodu a získavajú sa pestovaním v záhradách, sadoch a na poliach a spoznávali význam ich konzumácie pre zdravie človeka. Skúmali klíčenie a rast rastlín, že sú prejavom ich života.

V podoblasti **živočíchy** deti sprostredkovane pozorovali a porovnávali rôzne druhy živočíchov podľa vonkajších znakov, životných potrieb, spôsobu ich života, pohybu, vývinu, získavania potravy a podmienok, v ktorých žijú.

Podoblasť **človek** umožnila deťom spoznávať jednotlivé orgány ľudského tela, prejavy života človeka a procesy, ktoré prebiehajú v ľudskom tele: dýchanie, trávenie, krvný obeh, zmyslové vnímanie. Uvedená podoblasť poskytovala množstvo podnetov, v ktorej mali deti možnosť získavať aj priame skúsenosti s reálnymi javmi a situáciami (priamo v ošetrovni, pri vyšetrovaní lekárom, absolvovaním odborných vyšetrení apod.).

V podoblasti **neživá príroda** deti získavali poznatky o prítomnosti vody a vzduchu v prírode, o význame vody a vzduchu pre človeka, rastliny a živočíchy. Poukazovali sme na problémy znečistenia vody a upozorňovali na nebezpečenstvo pitia vody z neznámych zdrojov. Deti sa oboznámili s planétou Zem, s inými planétami, so Slnkom a hviezdami, s Mesiacom a vesmírom.

Podoblasť **prírodné javy** ponúkla deťom možnosť osvojiť si aktuálne predstavy o vybraných prírodných javoch: svetlo a tieň, teplo, topenie a tuhnutie, vyparovanie, rozpúšťanie látok vo vode, vznik zvuku, sily a pohybu, magnetizme, i voľnom páde predmetov pozorovaním, experimentovaním a bádaním.

Nedostatočné množstvo reálnych podnetov obmedzovalo u detí možnosť získavania priamych skúseností s reálnymi predmetmi, javmi a situáciami. Rozvíjanie prírodovednej gramotnosti sa viazalo na nadobudnuté poznatky a skúsenosti detí, sprostredkované pozorovanie založené na zmyslovom a zážitkovom vnímaní bolo možné v takej miere, v akej to charakter ochorenia a podmienky zdravotníckeho zariadenia dovolili.

**Vzdelávacia oblasť ČLOVEK A SPOLOČNOSŤ a jej podoblasti**

***(orientácia v čase, orientácia v okolí, dopravná výchova, geografia okolia, história okolia,***

***národné povedomie, ľudia v blízkom a širšom okolí, základy etikety, ľudské vlastnosti a emócie, prosociálne správanie)***

V podoblasti **orientácia v čase** sme viedli deti k uvedomovaniu si postupnosti činností, ktoré tvoria režim dňa, o povinnostiach v rámci režimu dňa sme viedli deti k tomu, aby sa orientovali v časových súvislostiach dňa, týždňa a roka v spojení s konkrétnymi činnosťami.

Podoblasť **orientácia v okolí** umožnila deťom chorým a zdravotne oslabeným oboznámiť sa s interiérom a exteriérom zdravotníckeho zariadenia – nemocnice a sprostredkovane sa oboznámiť s fungovaním a významom verejných inštitúcií a služieb napr. polícia, pošta, obchod

V podoblasti **dopravná výchova** sme sa venovali bezpečnému spôsobu pohybu po chodníku, obozretnosti na ceste, správaniu sa dieťaťa v hromadnej doprave a v úlohe spolujazdca. Deti poznávali základné pravidlá správania sa účastníkov cestnej premávky týkajúce sa cyklistov, kolobežkárov, korčuliarov, oboznámili sa s rôznymi druhmi dopravných prostriedkov, podľa miesta ich pohybu, spôsobu používania a možnostiach presunu.

V podoblastiach **geografia okolia, história okolia, národné povedomie** si deti sprostredkovane rozvíjali informácie o okolitej krajine, prírodnom prostredí, našej vlasti, historických pamiatkach, tradíciách a folklóre. Deti sa oboznámili so Slovenskou republikou, jej hlavným mestom a štátnymi symbolmi. Využívali sme informácie z internetu, sústreďovali sme sa na poznávanie a orientovanie sa v okolí prostredníctvom dominánt mesta, v ktorom sa naše zdravotnícke zariadenie nachádza.

Podoblasť **ľudia v blízkom a širšom okolí** umožnila deťom prezentovať skúsenosti o vlastnej rodine, rodinných väzbách a nadväzovať kontakty s inými osobami.

Základy etického správania sa (pozdrav, prosba, poďakovanie, rešpektovanie dohodnutých pravidiel spoločenského správania sa) boli rozvíjané v podoblasti **základy** **etiky.**

**Ľudské vlastnosti a emócie** ako samostatná podoblasť poskytovala deťom príležitosti na identifikovanie pozitívnych a negatívnych vlastností. Umožňovali sme deťom vyjadrovať vlastné pocity. Deťom sme pomáhali zorientovať sa v pozitívnych a negatívnych emóciách druhých osôb.

V podoblasti **prosociálne správanie** sme sa zamerali na utváranie predpokladov pre prosociálne cítenie a správanie detí. Dôraz sme kládli na to, aby pre deti bola modelom pozitívneho etického správania učiteľka. K tomu sme využívali rolové hry a zážitkové učenie. K chápaniu vhodného a nevhodného správania sme využívali rozprávky a príbehy, kde si hrdinovia príbehov navzájom pomáhali.

**Vzdelávacia oblasť ČLOVEK A SVET PRÁCE a jej podoblasti**

***(materiály a ich vlastnosti, konštruovanie, užívateľské zručnosti, technológie výroby,***

***remeslá a profesie)***

Deti skúmali vlastnosti predmetov, triedili ich podľa materiálov, z ktorých sú vyrobené, zamýšľali sa nad možnosťou ich použitia, príp. recyklovania – triedenia odpadu. Riešili jednoduché konštrukčné úlohy, s jednoduchými technickými problémami, rozvíjali si konštrukčnú tvorivosť a cit pre efektívne a bezpečné postupy práce (skrutkovacia a zatĺkacia stavebnica, stavebnica LEGO DACTA, papier, technický a odpadový materiál, plastelína, kinetický piesok, cesto. Deti využívali pri konštruovaní vlastnú fantáziu, prácu podľa predlohy, kresleného návodu. Manipulovali s drobnými predmetmi, s rôznym materiálom, spoznávali predmety dennej potreby, rozvíjali si užívateľské zručnosti pri práci s PC a inými elektronickými zariadeniami. Skúmali fungovanie a spôsob využitia vybraných jednoduchých mechanizmov na bežne dostupných nástrojoch a zariadeniach (rovnoramenné váhy, ručný kuchynský šľahač, naklonená rovina, ozubené kolesá...). Sprostredkovávali sme deťom vedomosti o výrobe a výrobnom postupe niektorých vybraných výrobkov - výroba chleba, masla, džúsu z ovocia, príprava čaju zo sušených bylín, sušenie liečivých rastlín, ovocia a pod.. Deti sprostredkovane spoznávali rôzne tradičné remeslá, opisovali postupy prípravy vybraných produktov tradičných remesiel - napríklad hrnčiarstvo, tkáčstvo, košikárstvo. Oboznamovali sa s obsahom pracovnej náplne vybraných povolaní a profesií: napr. lekár, šofér, učiteľ, policajt a pod.

**Vzdelávacia oblasť UMENIE A KULTÚRA – hudobná výchova a jej podoblasti**

***(rytmické činnosti, vokálne činnosti, inštrumentálne činnosti, percepčné činnosti, hudobno-***

***pohybové činnosti, hudobno-dramatické činnosti)***

V podoblasti **rytmické činnosti** deti rytmizovali riekanky, slová, slovné spojenia. Vytvárali rytmické sprievody k riekankám a piesňam. Využívali pri tom hru na telo a rytmické hudobné nástroje Orffovho inštrumentára.

Spev ľudových a detských umelých piesní bol súčasťou podoblasti **vokálne činnosti.** Deti sipostupne osvojovali návyk správneho speváckeho dýchania realizáciou dychových rozcvičiek a hier s dychom. Prostredníctvom hlasových rozcvičiek, hier s hlasom a vokálnych hier si deti rozširovali detský hlasový rozsah, rozvíjali základné spevácke schopnosti a zručnosti.

V podoblasti **inštrumentálne činnosti** deti aktívne využívali vybrané hudobné nástroje Orffovho inštrumentára, samostatne zhotovené elementárne hudobné nástroje na vyjadrenie charakteru, rytmu, nálady piesne či hudobnej skladby (palice, nástroje s kameňov, z pet fliaš naplnených vodou, ryžou.).

V rámci **percepčných činností** deti počúvali vybrané hudobné skladby a piesne, sluchom rozlišovali zvuky a tóny, zdroj hudobného a nehudobného zvuku. Pri počúvaní hudby deti identifikovali niektoré vyjadrovacie prostriedky hudby. Vlastné pocity z počúvanej hudby deti vyjadrovali verbálne, pohybom, výtvarne alebo dramaticky. Využívali sme hudobné hádanky, hudobné hry na rozvíjanie sluchovej percepcie a analýzy.

**Hudobno-pohybové činnosti** patrili medzi každodenné činnosti, v ktorých si deti rozvíjali a upevňovali správne držanie tela, kultivovaný pohyb pri pohybovom vyjadrení obsahu riekaniek, piesní a hudby, ako i dodržiavanie pravidiel v hudobno-pohybových hrách.

**Hudobno-dramatické činnosti** napomáhali stvárňovať detské piesne a hudobné skladbičky primeranými dramatickými výrazovými prostriedkami.

Prostredníctvom prvkov muzikoterapie sme vytvárali situácie, v ktorých deti využívali prvky hudobno-dramatickej improvizácie a hudobno-dramatickej interpretácie.

**Vzdelávacia oblasť UMENIE A KULTÚRA – výtvarná výchova a jej podoblasti**

***(výtvarné činnosti s tvarom na ploche, výtvarné činnosti s tvarom v priestore, výtvarné***

***činnosti s farbou, spontánny výtvarný prejav, synestézia, vnímanie umeleckých diel)***

V podoblasti **výtvarné činnosti s tvarom na ploche** si deti rozvíjali hravé skladanie nefiguratívnych tvarov a figuratívnych tvarov. Rozvíjali si predstavivosť pri pohľade na tvar bez významu, ktorý následne dokresľovali alebo domaľovávali.

V podoblasti **výtvarné činnosti s tvarom v priestore** deti modelovali jednoduché figurálne, nefigurálne a geometrické tvary. Pri vytváraní priestorovej zostavy používali hotové prvky, upevňovali ich najčastejšie lepením. Podľa inštrukcií učiteľky deti vytvárali jednoduché papierové skladačky.

V podoblasti **výtvarné činnosti s farbou** deti spoznávali názvy základných a zmiešaných farieb, realizovali jednoduché maliarske techniky, experimentovali s vlastnosťami farieb, viedli rozhovory o farbách a pocitoch, ktoré v nich vyvolávajú. Deti si osvojovali návyky správneho držania maliarskeho nástroja a miešania farieb.

V podoblasti **spontánny výtvarný prejav** sme aktivity zamerali na spontánnu kresbu, modelovanie, priestorové vytváranie s dôrazom na sebavyjadrenie a uplatnenie vlastných citov, vnemov, predstáv a fantázie. Zamerali sme sa na kresbu postavy človeka, zvierat. Deti si rozvíjali a upevňovali návyky správneho držania kresliaceho nástroja a koordináciu oko - ruka.

**Synestézia** umožnila deťom realizovať aktivity zamerané na zmyslové vnímanie, snímanie rozmanitých povrchov technikou frotáže. Viedli sme deti k pomenúvaniu rôznych hmatových pocitov z frotážovaných povrchov. Tieto aktivity sme umocňovali percepciou reprodukovanej hudobnej skladby s dôrazom na zrakovú, hmatovú a zvukovú skúsenosť.

Deti chuťové zážitky vyjadrovali prostredníctvom farby a výtvarne reagovali aj na hudbu prostredníctvom muzikomaľby dynamického aj relaxačného charakteru (muzikoterapia).

V podoblasti **vnímanie umeleckých diel** sme zamerali schopnosť detí aktívne vnímať autorské výtvarné dielo a jeho opis. Viedli sme rozhovory o výtvarných dielach a pokúšali sme sa umelecké diela stvárniť prostredníctvom pohybu, dramaticky.

**Vzdelávacia oblasť ZDRAVIE A POHYB a jej podoblasti**

***(zdravie a zdravý životný štýl, hygiena a seba obslužné činnosti)***

V podoblasti **zdravie a zdravý životný štýl** si deti rozvíjali základné postoje k zdraviu ako prioritnej hodnoty človeka. Deti si utvárali pozitívne postoje, ktoré spočívali v úcte k svojmu zdraviu a k zdraviu iných v bežných i krízových situáciách, k zdravému životnému štýlu, k prevencii ochorení a úrazov, k praktickým zručnostiam, ktoré prispievajú k upevňovaniu a ochrane vlastného zdravia. Rozlišovali stav zdravia a choroby, zdravé a nezdravé stravovanie, dodržiavali zásady ochrany zdravia s pomocou dospelých, zoznamovali sa so stavbou ľudského tela, funkciou jednotlivých orgánov a s dentálnou hygienou. Uvedomovali si dôležitosť pohybu pre zdravie človeka a osvojovali si správne držanie tela v stoji a v sede. Podporovali a ozvíjali sme u detí kritické myslenie pri zdôvodňovaní a argumentácií rozlišovania príčin možného nebezpečenstva a poškodenia zdravia a vyjadrovali pozitívne postoje k svojmu telu prostredníctvom rôznych umeleckých výrazových prostriedkov.

Podoblasť **hygiena a sebaobslužné činnosti** bola súčasťou každodenných činností. Deti si rozvíjali zvládanie a dodržiavanie základných hygienických, sebaobslužných návykov, návykov správneho stolovania a udržiavania poriadku vo svojom okolí.

Výkonové štandardy v podoblasti **pohyb a telesná zdatnosť** sme ako vzdelávacie aktivity nerealizovali z dôvodu individuálnych osobitostí chorého a zdravotne oslabeného dieťaťa a špecifickosti zdravotníckeho zariadenia – nemocnice.

Vzdelávacie oblasti neboli ponímané izolovane, boli prepojené (synergický efekt), čím sa komplexne rozvíjala ***kognitívna, sociálno-emocionálna a senzomotorická stránka*** osobnosti dieťaťa.

**Špecifiká realizácie niektorých vzdelávacích oblastí pre deti choré a zdravotne oslabené v materskej škole pri zdravotníckom zariadení:**

* **Človek a príroda**
* limitujúce možnosti rozvíjania prírodovednej gramotnosti detí, založenej na zmyslovom a zážitkovom vnímaní, sprostredkované informácie v dôsledku dodržiavania liečebného procesu/režimu dieťaťa a hygienických noriem zdravotníckeho zariadenia
* **Zdravie a pohyb**
* limitujúce možnosti využívania aktívneho pohybu chorých a zdravotne oslabených detí - ovplyvnené aktuálnym zdravotným stavom detí určujúcim možnosť/obsah/rozsah pohybovej aktivity a špecifickými priestorovými (vnútornými i vonkajšími) podmienkami nemocníc
* **Človek a spoločnosť**
* limitujúce poznávanie a orientovanie sa v okolí (v rámci podoblasti Orientácia v priestore/okolí, Geografia okolia a História okolia) prostredníctvom orientácie hospitalizovaných detí v budove zdravotníckeho zariadenia (príp. jeho okolia) triede materskej školy na jednotlivých klinikách, sprostredkované informácie v dôsledku dodržiavania liečebného procesu/režimu dieťaťa a hygienických noriem zdravotníckeho zariadenia
* **Človek a svet práce**
* limitujúca realizácia úkonov a praktických činností, ktoré môže dieťa zvládať v prirodzených životných podmienkach v rámci optimálneho zdravotného stavu, sprostredkované informácie v dôsledku dodržiavania liečebného procesu/režimu dieťaťa a hygienických noriem zdravotníckeho zariadenia